Lastatempe multaj homoj eklernas Esperanton per la reto, sed restas izolitaj de la Esperanto-komunumo kaj ne aktive ekuzas la lingvon. Per sia nova projekto Edukado.net strebas ekparoligi ilin. Ni petis Katalin Kováts rakonti pli.
#000000
– Ni celas doni al komencintoj la ŝancon paroli. Ĉefe ni celas tiujn, kiuj rete aŭ el libro lernis Esperanton kaj ne havas okazon apliki la lernitaĵojn en veraj konversacioj. La konkreta decido pri la konstruo de la programo aperis kiam ni vidis la sukceson kaj la mankojn de Duolingo. Sed atentu, "Ekparolu" celas ne nur duolinganojn, sed kiun ajn, kiu bezonas tian helpon.
La lanĉo de la projekto estas ankaŭ kontribuo al la kampanjo La jaro de Lernanto, proklamita de UEA kaj ILEI.
#000002
– Ĉiu aliĝinto ricevas dek duonhorajn parolsesiojn. La komencintojn ni nomas "nevoj" kaj "nevinoj". Ili povas elekti "geonklojn" en nia retejo. La geonkloj estas spertuloj, kiuj pretas per konversacio helpi la novulojn. Krome ni proponas korekti du verkaĵetojn kaj konsili pri gramatikaĵoj kaj stilo. Poste la ekparolinto povos resti en nia sistemo, ricevi informmesaĝojn pri programoj, ideoj pri lernado, kursoj, aranĝoj, kaj tiamaniere havos ligon al la movado. En la kursfina enketilo ili povas marki kun kiu onklo aŭ onklino ili volonte havus estonte kontakton. Mi, kiel redaktoro kaj animanto de la projekto, regule observas la evoluon, kaj per mesaĝoj stimulas la genevojn je aktiviĝo.
#000004
Kiel eblas kontribui al Ekparolu?
#000005
– La geonkloj ne bezonas esti instruistoj, sed spertaj parolantoj kaj kapablaj uzi komputilon kaj la programon Skype. Por ke ni konstatu iliajn kapablojn ili devas trairi enirtestojn. Poste ili ricevas helpmaterialojn kaj lecionskizojn por diversaj paroltemoj. La geonkloj ne instruas la lingvon, ili simple igas la genevojn praktiki ĝin. Krom aktiva patropreno eblas helpi ankaŭ per financa subteno.
#000006
Kaj pri kio oni do parolas?
#000007
– Dum la Universala Kongreso en Nitro, dum la prezento de la projekto, mi kaj mia edzo Sylvain Lelarge modelis metodike fuŝajn konversaciojn, kiuj havis grandan sukceson. Pere de tiuj filmoj nun ni trejnas la geonklojn kaj montras kiel ili ne devas labori.
#000008
Mi partoprenas en Ekparolu! kiel nevo, kaj mia sperto estas bonega. Mi lernas Esperanton per la reto, kaj ĝis nun, mi ne trovis Esperantistojn en mia urbeto por paroli kaj praktiki la lingvon. Mi dankas Katalin pro tiu ĉi tre valora programo, kaj la geonkloj, kiuj ĉiam estas lertaj kaj afabla. Mi vere volas rekomendi ekparolu! al ĉiuj komencantoj.
#000017
Saluton! Mi partoprenas kiel nevino en la Ekparolu, mi jam havis bonsxacojn por paroli kun spertaj esperantistoj. Dankon al vi Katalin kaj cxiuj geonkloj cxe Ekparolu.
#000018
Mi ankaŭ partoprenas en Ekparolu kiel "nevo". Mi opinias, ke la projekta estas bonega lernilo por aŭskultado en la lernado de Esperanto. Bravo, s-rino Katalin, por tre uzebla projekto!
#000019
Mi estas nevo en la Ekparolu! programo. Mi ne senprepare parolas tre bone, sed mia ĉefa problemo estas kompreni parolatan Esperanton. Ekparolu! devus helpi al mi por plibonigi ambaŭ. Mi aparte ŝatas ke Ekparolu! ebligas al mi paroli kun parolantoj de ĉirkaŭ la mondo, kiuj denaske parolas aliajn lingvojn ol la angla.
#000020
Bela iniciato, kiu okupas sin pri grava tasko. Mi scivolas pri la atingotaj rezultoj dum tiu ĉi jaro. Eble Libera folio povus sekvajanuare denove interparoli kun s-ino Kováts.
#000021
Mi estas nevino kaj mi sxatas ke eksistas Ekparolu.
Mi lernas Esperanton 4 roky kaj mia plej granda problemo estas auxskultado.
Danke al Edukado kaj al mia onklino !
#000023
Mi ankaŭ partoprenis Ekparolu! kiel "nevo" kaj mi tre ĝuis la sperton. La geonloj estis, senescepte, lertaj Esperantistoj, ĉiuj pretaj por kundividi siajn spertojn en Esperantujo. Mi forte konsilas al ĉiu komencinto partopreni ĉi tiun projekton (kaj same, al ĉiu spertulo, kiu volus helpi freŝbakitajn Esperantistojn pliboniĝi).
#000025
Kaj mi! Kaj mi estas nevino! Mi jam prenis kvar sesiojn, mi sentas ke paroli estiĝas pli kaj pli malpeza por mi! La sistemo funkzias tute bone, mi ĝojas pro la rara oportuno paroli kun veraj spertuloj, kaj denove dankas Katalinon por altiri ĉiujn afablajn onklojn kiuj donas ilian tempon por paroligi nin!
#000028
Mi ĵus finis la kurson 🙂 Mi parolis kun 8 malsamajn onklojn kaj multi plibonigis mian paroladon kaj prononcon. La kurso estas farinda! Mi rekomendas al ĉiuj.
#000029
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000035